Grímsvötn ja tuhkapilvi 22. toukokuuta 2011.
**Grímsvötnin tulivuorenpurkaus 2011** alkoi lauantaina 21. toukokuuta 2011, kun Islannin aktiivisin tulivuori Grímsvötn syöksi taivaalle valkoista savua noin 10–15 kilometrin, hetkellisesti jopa 20 kilometrin, korkeuteen. Grímsvötn sijaitsee Vatnajökull-jäätiköllä. Purkauksen ohella alueella oli myös pieniä maanjäristyksiä. Tulivuori purkautui edellisen kerran vuonna 2004. Purkauksesta odotettiin Grímsvötnin rajuinta sataan vuoteen.

Tuhka saavutti maanantaina 23. toukokuuta Skotlannin. Se jatkoi levittäytymistä Länsi-Euroopan ja Pohjoismaiden yli samalla laimentuen. Suomen ilmatilaa ei tarvinnut sulkea tuhkapilven takia. Tiistaina 25. toukokuuta Islannin Ilmatieteen laitos (*Iceland Met Office*, IMO) vahvisti purkauksen tauonneen 2.40 UTC. Myöhemmin tiistaina IMO tiedotti, ettei enempiä tuhkapilviä ole odotettavissa.

Vaikutukset lentoliikenteeseen
------------------------------

Purkauksesta ei ollut odotettavissa samanlaista katastrofia Euroopan ilmaliikenteelle kuin edellisenä vuonna sattuneesta Eyjafjallajökullin tulivuorenpurkauksesta, koska nyt tuhka oli rakenteeltaan karkeampaa. Eyjafjallajökullin tapauksessa tuhka oli hyvin hienoa, ja se nousi erittäin korkealle ilmakehään. Vain Islannin, Grönlannin, Irlannin ja Skotlannin ilmatilat olivat suljettuina tai rajoitettuina tuhkan vuoksi. Purkauksella ei ollut vaikutuksia Euroopan sisäiseen tai Atlantin ylittävään liikenteeseen.

Islannin ilmatilan sulkeminen vaikutti lähinnä Islantiin suuntautuviin ja Islannista lähteviin lentoihin. Tuhkan saavutettua Skotlannin paikalliset lentoyhtiöt peruivat lentojaan ainakin maanantailta 23. toukokuuta ja tiistailta 24. toukokuuta. Viranomaiset sulkivat ilmatilan Skotlannissa tiistaina 24. toukokuuta. Irlantilainen halpalentoyhtiö Ryanair vastusti jyrkästi ilmatilan sulkemista ja suoritti tiistaina koneillaan koelentoja suljetussa ilmatilassa osoittaakseen sulkemisen olevan tarpeetonta.

Euroopassa peruttiin yli 900 lentoa 90 000:sta.

Lähteet
-------

1. 1 2 3 4  Islannin uusin tulivuorenpurkaus syöksee tuhkaa maan ilmatilaan  21.5.2011. www.hs.fi. Viitattu 23.5.2011.
2. ↑  Ash plume and lightnings *En.vedur.is*. Iceland Meteorological Office. Viitattu 23.5.2011. (englanniksi)
3. ↑  Omar Valdimarsson, Ingolfur Juliusson: Europe on alert for Icelandic volcano ash cloud  23.5.2011. www.reuters.com.  Arkistoitu 25.5.2011. Viitattu 23.5.2011. (englanniksi)
4. ↑  Ash from Icelandic volcano 'may drift over UK'  22.5.2011. BBC. Viitattu 23.5.2011. (englanniksi)
5. ↑  Largest Volcanic Eruption in Grímsvötn in 100 Years *Iceland Review*.  22.5.2011. www.icelandreview.com.  Arkistoitu 24.5.2011. Viitattu 23.5.2011.
6. 1 2  Scottish flights grounded by Iceland volcanic ash cloud  23.5.2011. BBC. Viitattu 23.5.2011. (englanniksi)
7. ↑  Volcanic Ash Advisory at 1241 on 25 May 2011  25.5.2011. Met Office UK. Viitattu 27.5.2011. (englanniksi)
8. ↑  Tulivuorenpurkaus näyttää loppuneen  25.5.2011. Taloussanomat.fi. Viitattu 27.5.2011.
9. ↑  Update on volcanic activity in Grímsvötn *Iceland Met Office*.  25.5.2011. www.vedur.is. Viitattu 27.5.2011. (englanniksi)
10. ↑  Tausta: Tuhkapilvi sekoitti Euroopan lentoliikenteen liki kuukaudeksi vuosi sitten *Helsingin Sanomat*.  22.5.2011. www.hs.fi. Viitattu 23.5.2011.
11. 1 2  Grönlannin ilmatila osin suljettu, lento Reykjavikista Helsinkiin peruttiin  23.5.2011. www.hs.fi. Viitattu 23.5.2011.
12. ↑  Eurocontrol: Tulivuori ei vaikuta Euroopassa ainakaan vuorokauteen  22.5.2011. www.hs.fi. Viitattu 23.5.2011.
13. 1 2  Stefan Leppänen: Ryanair lensi tuhkapilven läpi - "Ei vaikutusta"  24.5.2011. Iltalehti.fi. Viitattu 24.5.2011. (englanniksi)
14. ↑  Eurocontrol: Yli 250 lentoa peruttu tuhkan takia  24.5.2011. Iltalehti.fi. Viitattu 23.5.2011.
15. ↑  David Learmount: European proceedures cope with new ash cloud  26.5.2011. Flightglobal.com. Viitattu 27.5.2011. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Grímsvötnin tulivuorenpurkaus 2011**.
* Eurocontrolin sivut, jatkuva tilanneseuranta
* Jatkuvasti päivittyvä kartta maanjäristyksistä Vatnajökullin alueella (englanniksi)
* Webcam by Míla, Iceland (ei tietoa kameran tarkasta sijainnista)
* Webcam Jökulsárlónissa etelään tulivuoresta (Arkistoitu – Internet Archive)